CELEX: 62018CN0361
Language: lv
Date: 2018-06-05 00:00:00
Title: Lieta C-361/18: Lūgums sniegt prejudiciālu nolēmumu, ko 2018. gada 5. jūnijā iesniedza Szekszárdi Járásbíróság (Ungārija) – Weil Ágnes/Gulácsi Géza

3.9.2018   
            
            
               LV
            
            
               Eiropas Savienības Oficiālais Vēstnesis
            
            
               C 311/5
            
         
      Lūgums sniegt prejudiciālu nolēmumu, ko 2018. gada 5. jūnijā iesniedza Szekszárdi Járásbíróság (Ungārija) – Weil Ágnes/Gulácsi Géza
      
      (Lieta C-361/18)
      (2018/C 311/05)
      Tiesvedības valoda – ungāru
      
         Iesniedzējtiesa
      
      
         Szekszárdi Járásbíróság
      
      
         Pamatlietas puses
      
      
         Prasītāja: Weil Ágnes
      
      
         Atbildētājs: Gulácsi Géza
      
      
         Prejudiciālie jautājumi
      
      
                  1)
               
               
                  Vai Regulas (ES) Nr. 1215/2012 (1) 53. pants ir jāinterpretē tādējādi, ka pēc vienas puses lūguma saņemšanas dalībvalsts tiesai, kas ir pieņēmusi nolēmumu, automātiski ir jāizsniedz apliecība par nolēmumu, nepārbaudot, vai lieta ietilpst Regulas (ES) Nr. 1215/2012 piemērošanas jomā?
               
            
                  2)
               
               
                  Ja uz pirmo prejudiciālo jautājumu ir sniedzama noraidoša atbilde, vai Regulas (ES) Nr. 1215/2012 1. panta 2. punkta a) apakšpunkts ir jāinterpretē tādējādi, ka prasība par parādu atmaksu starp partneriem nereģistrētās partnerattiecībās ietilpst sistēmā, kas reglamentē attiecības, kurām ir laulībai pielīdzināma (tiesiska) ietekme?
               
            
         (1)  Eiropas Parlamenta un Padomes Regula (ES) Nr. 1215/2012 (2012. gada 12. decembris) par jurisdikciju un spriedumu atzīšanu un izpildi civillietās un komerclietās (OV 2012, L 351, 1. lpp.).